CELEX: 31989D0507
Language: lv
Date: 1989-07-18 00:00:00
Title: Komisijas Lēmums (1989. gada 18. jūlijs), ar ko nosaka metodes kopējās vērtības pārbaudei un tīršķirnes vaislas cūku un vaislas hibrīdcūku ciltsvērtības novērtēšanai

Svarīgs juridisks paziņojums

|

31989D0507

Oficiālais Vēstnesis L 247 , 23/08/1989 Lpp. 0043 - 0044 Speciālizdevums somu valodā: Nodaļa 3 Sējums 30 Lpp. 0117  Speciālizdevums zviedru valodā: Nodaļa 3 Sējums 30 Lpp. 0117 

		Komisijas Lēmums(1989. gada 18. jūlijs),ar ko nosaka metodes kopējās vērtības pārbaudei un tīršķirnes vaislas cūku un vaislas hibrīdcūku ciltsvērtības novērtēšanai(89/507/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1988. gada 19. decembra Direktīvu 88/661/EEK par zootehniskajiem standartiem, ko piemēro cūku sugas vaislas dzīvniekiem [1], un jo īpaši tās 6. panta 1. punkta un 10. panta 1. punkta pirmo ievilkumu,tā kā šīs kopējās vērtības pārbaudes metodes un metodes vaislas cūku ciltsvērtības novērtēšanai, ko dalībvalstīs jau piemēro, ir kopumā līdzīgas;tā kā tādēļ ir nepieciešams precīzāk saskaņot šo metožu noteikumus, lai būtu iespējams salīdzināt to rezultātus;tā kā šajā lēmumā paredzētie pasākumi ir saskaņā ar Pastāvīgās zootehnikas komitejas atzinumu,IR PIEŅĒMUSI ŠO LĒMUMU.1. pantsKopējās vērtības pārbaudes metodes un metodes tīršķirnes vaislas cūku un vaislas hibrīdcūku ciltsvērtības novērtēšanai ir izklāstītas pielikumā.2. pantsLēmums ir adresēts dalībvalstīm.Briselē, 1989. gada 18. jūlijāKomisijas vārdā —Komisijas loceklisRay Mac Sharry[1] OV L 382, 31.12.1988., 36. lpp.--------------------------------------------------PIELIKUMSCūku sugas īpatņa ģenētisko uzlabojumu var aprēķināt ar kādu no šādām metodēm vai to kombināciju. Visiem testa gaitā iegūtajiem datiem jābūt pieejamiem kompetentajai iestādei. Gala rezultātiem jābūt pieejamiem.1. Kopējās vērtības testa veikšana(i) Kopējās vērtības testa veikšana ciltslietu stacijāa) Jānorāda par ciltslietu staciju atbildīgās iestādes vai organizācijas nosaukums un tās kompetentās iestādes nosaukums, kura atbild par aprēķiniem un rezultātu publicēšanu.b) Jānorāda testa struktūra.c) Skaidri jānorāda šādi punkti:- nosacījumi pieņemšanai ciltslietu stacijā un jo īpaši jauno vaislas dzīvnieku maksimāli pieļaujamais vecums testa sākumā,- testa perioda ilgums ciltslietu stacijā,- barības veids un barošanas sistēma.d) Norāda atzīmētos rādītājus (piemēram, dzīvsvaru, barības pārstrādi, ķermeņa uzbūves novērtējumu vai jebkādus citus attiecīgus datus).e) Metodēm, ko lieto ģenētiskā uzlabojuma novērtēšanai, jābūt zinātniski pieņemamām atbilstoši iedibinātiem zootehnikas principiem. Pārbaudītā vaislas dzīvnieka ģenētiskais uzlabojums jānorāda kā ciltsvērtība vai kā aktuāls salīdzinājums attiecībā uz katru rādītāju.(ii) Kopējās vērtības testa veikšana fermāKopējās vērtības testu var veikt ārpus ciltslietu stacijas ar noteikumu, ka testa beigās ciltsvērtību var aprēķināt pēc iedibinātiem zootehnikas principiem.2. Pēcnācēju kvalitātes un/vai sānu līnijas radinieku testēšanaA. Jānorāda par testa veikšanu atbildīgās iestādes vai organizācijas nosaukums un tās kompetentās iestādes nosaukums, kura atbild par aprēķiniem un rezultātu publicēšanu.B. Vaislas dzīvnieka ģenētiskais uzlabojums aprēķināms, novērtējot piemērota skaita pēcnācēju un/vai sānu līnijas radinieku īpašības saistībā ar ražības rādītājiem:- jāsniedz testa metodes sīks apraksts vai uz tādu jānorāda,- attiecīgie pēcnācēji un/vai sānu līnijas radinieki nedrīkst būt īpaši aprūpēti,- atzīstami trīs pēcnācēju kvalitātes un/vai sānu līnijas radinieku testu veidi:a) centralizēta testa veikšana pēcnācēju kvalitātes un/vai sānu līnijas radinieku testēšanas stacijā;b) plānveida pēcnācēju kvalitātes un/vai sānu līnijas radinieku testēšana fermā. Pēcnācēji un/vai sānu līnijas radinieki jāsadala pa ganāmpulkiem tādā veidā, lai būtu iespējams veikt derīgu vaislas dzīvnieku salīdzināšanu;c) dati, kas savākti attiecībā uz identificētu pēcnācēju un/vai sānu līnijas radinieku liemeņiem.C. Attiecīgie pēcnācēji un/vai sānu līnijas radinieki jāizrauga objektīvi. Novērtējot vaislas dzīvnieku ciltsvērtību, jāizmanto visi attiecīgie dati. Nosakot ciltsvērtību, ar attiecīgu procedūru palīdzību ir jānovērš tādas ietekmes, kas nav ģenētisks uzlabojums.D. Jānorāda atzīmētie rādītāji (piemēram, dzīvsvara pieaugums, barības pārstrāde, liemeņa īpašības, reproduktīvās īpašības, auglība, vaislība, pēcnācēju un/vai sānu līnijas radinieku dzīvotspēja vai jebkādi citi attiecīgi dati).E. Metodēm, ko lieto ģenētiskā uzlabojuma novērtēšanai, jābūt zinātniski pieņemamām atbilstoši iedibinātiem zootehnikas principiem.3. Hibrīda līniju vaislas dzīvnieku līdzaudžu testēšana.Pēcnācējiem un/vai sānu līniju radiniekiem piemērojamie 2. punkta A, B, C, D un E punktā definētie nosacījumi mutatis mutandis piemērojami hibrīda līniju vaislas dzīvnieku līdzaudžiem.--------------------------------------------------